  Виталий Пронин Тазалыкез утёнъя министерство ивортэмъя, кылем арын учётэ султӥзы 14 сюрс 560 пала нуны витись нылкышноос. Та лыдпус 188-лы ятыргес, валля арын сярысь.  Туспуктӥз Елена НикитинаНылпи возьмась кышномуртъёс пӧлысь 95 процентэз Нылкышно консультацие учётэ султо нунызылы 12 арня тырмытозь — та понна соослы выплата сётӥське. Россиысь улосъёс пӧлын Удмуртия та ласянь азьпал радын. Шаерамы вордскись нуныослэн секталазы но арысь аре йылэ: 1 килолэсь ичигес секталаен вордскись нылпиос валля арын 86 вал ке, кылем арын та лыдпус кулэсмиз 72-озь. Нош 4 килолэсь секытгес пиналъёслэн лыдзы йылӥз 1 сюрс 317-озь (2019-тӥ арын таӵеос вал 1 сюрс 197). Эмъясьёс но психологъёс нылкышноос пӧлын валэктон уж нуо. Та ужлэн пайдаез шӧдӥське: нунызэс куштыны малпась нылкышноос пӧлысь 330-эз пумит луиз, нылпизэс кельтизы-утизы. Нуны куштон учыръёслэн огъя лыдзы но кулэсмиз: валля арын вал ке 3 сюрс 722 учыр, миым — 3 сюрс 19. Елена Тугашова  